ΓΡΑΠΤΗ ΕΡΩΤΗΣΗ E-3567/02

υποβολή: Bart Staes (Verts/ALE)και Jan Dhaene (Verts/ALE) προς την Επιτροπή

(12 Δεκεμβρίου 2002)

Θέμα: Αίτηση για την επίτευξη ονόματος τομέα .eu

Στον Κανονισμό /ΕΚ) αριθ 733/2002(1) θίγεται το θέμα τηςλοποίησης του τομέα ανωτάτου επιπέδου.eu. Στο κείμενο αυτόποστηρίζεται ότι ηλοποίηση παρομοίου τομέα ανωτάτου επιπέδου πρέπει να συμβάλει σε περισσότερες δυνατότητες επιλογής, ανταγωνισμού και εσωτερικής αγοράς. Στο άρθρο 4, παρ. 2, εδάφιο β αναφέρονται οι παράγοντες που μπορούν να ζητήσουν την καταχώρηση ονόματος τομέα. Στο άρθρο 5, παρ. 2 παρατηρείται, εν συνεχεία, δικαιολογημένως, ότι εντός τριών μηνών από τη δημοσίευση του κανονισμού τα κράτη μέλη μπορούν να κοινοποιήσουν κατάλογο τομέων π. χ. γεωπολιτικής φύσεως. Εν συνεχεία, από το 2003, σύμφωνα με το ενημερωτικό σημείωμα του Νοεμβρίου 2002 σχετικά με τον τομέα ανωτάτου επιπέδου.eu, ξεκινά μεταβιβαστική διαδικασία καταχώρησης. Κατά τη διάρκεια του 2003 οι διάφορες οργανώσεις, επιχειρήσεις και φυσικά νομικά πρόσωπα μπορούν ναποβάλουν αίτηση καταχώρησης ονόματος τομέα. Από σύντομη έρευνα προκύπτει όμως ότι η σχετική ενημέρωση του κοινού δεν είναι ακόμα αποτελεσματική. Επίσης φαίνεται ότι οι διάφοροι διαδικτυακοί φορείς δεν εφαρμόζουν ενιαίες τιμές για την παροχή ονόματος τομέα .eu.

Μπορεί η Επιτροπή να επιβεβαιώσει τα προαναφερθέντα και να αναφέρει με ποιον τρόπο προτίθεται να προωθήσει την ενημέρωση των πολιτών·

Έχει άραγε η Επιτροπή στη διάθεσή της ακριβή στοιχεία σχετικά με το προβλεπόμενο χρονοδιάγραμμα και τη διαδικασία αίτησης ονόματος τομέα .eu για μη κυβερνητικούς σκοπούς·

Αντιμετωπίζει άραγε η Επιτροπή διαφορετικά τις αιτήσεις καταχώρησης ονόματος τομέα .eu αναλόγως με το εάν έχουν ή δεν έχουν κερδοσκοπικό χαρακτήρα·

Εάν ναι:

- Ποια θα ήταν, κατά την άποψη της Επιτροπή, μια λογική τιμή για την επίτευξη ονόματος τομέα .eu για κερδοσκοπική οργάνωση αφενός και μη κερδοσκοπική αφετέρου·

- Δεν θα μπορούσαν άραγε οργανώσεις με κοινοτικό χαρακτήρα, όπως συντονιστικά ευρωπαϊκά φοιτητικά κινήματα, οργανώσειςπεράσπισης των ανθρωπίνων δικαιωμάτων και ευρωπαϊκές πρωτοβουλίες πολιτών, να ληφθούνπόψη για τη δωρεάν καταχώρηση ονόματος τομέα·

Εάν όχι:

- Με ποιον τρόπο πιστεύει η Επιτροπή ότι θα μπορούσε να εξασφαλίσει σε οργανώσεις μη κερδοσκοπικού χαρακτήρα μια δίκαιη πιθανότηταποβολής αίτησης·

(1) ΕΕ L 113 της 30.4.2002, σελ. 1.

Απάντηση του κ. Liikanen εξ ονόματος της Επιτροπής

(3 Μαρτίου 2003)

Όπωςπογράμμισαν τα Αξιότιμα Μέλη του Κοινοβουλίου, ο τομέας ανωτάτου επιπέδου (TLD) .eu αναμένεται να τεθεί σε επιχειρησιακή λειτουργία στη διάρκεια του 2003.

Χρονοδιάγραμμα για τη διάθεση ονομάτων τομέα .eu

Προτού καταστεί πλήρως επιχειρησιακό το μητρώο απαιτούνται περαιτέρω μέτραλοποίησης. Τα απομένοντα διαδικαστικά βήματα περιγράφονται στην ιστοσελίδα .eu, στην ιστοθέση (δικτυακό τόπο) της κοινωνίας της πληροφορίας(1) και συμπεριλαμβάνουν ιδίως τον καθορισμό του μητρώου TLD .eu και τη σύναψη σύμβασης μεταξύ του μητρώου και της Επιτροπής, την ανάθεση του TLD .eu στο μητρώο και τη θέσπιση κανόνων δημοσίου συμφέροντος.

Δεδομένου το ότι απαιτείται ηλοποίηση μέτρων καθώς και η θέσπιση κανόνων πολιτικής δημοσίου συμφέροντος σύμφωνα με τη διαδικασία που προβλέπεται στον κανονισμό (ΕΚ) αριθ. 733/2002 του Κοινοβουλίου και του Συμβουλίου, της 22ας Απριλίου 2002, για τηνλοποίηση του τομέα ανωτάτου επιπέδου .eu, και έπειτα από διαβούλευση του μητρώου, είναι αδύνατο, στην παρούσα φάση, ναπάρξει ακριβές χρονοδιάγραμμα για τη διάθεση ονομάτων τομέα στον TLD .eu.

Πληροφορίες σχετικά με τον τομέα ανωτάτου επιπέδου .eu

Πληροφορίες σχετικά με τον τομέα ανωτάτου επιπέδου .eu διατίθενται ήδη από διάφορες πηγές, συμπεριλαμβανομένης ιδίως της ιστοθέσης (δικτυακού τόπου) της Επιτροπής(2), των ανακοινώσεων τύπου και της Επίσημης Εφημερίδας (δημοσίευση του κανονισμού (ΕΚ) αριθ. 733/2002, καθώς και της πρόσκλησης εκδήλωσης ενδιαφέροντος για την επιλογή του μητρώου TLD .eu)(3). Μεγάλο μέρος των εν λόγω πληροφοριών διατίθεται επίσης μέσω μηχανών έρευνας. Οι απαντήσεις στις ερωτήσεις διοχετεύονται μέσωπηρεσιών πληροφοριών, όπως το 'infso-desk' στην ιστοθέση Europa(4) ή τα ευρωπαϊκά κέντρα πληροφόρησης (Euro Info Centers).

Η διάδοση πληροφοριών σχετικά με τον TLD .eu θα ανατεθεί, επίσης, ως καθήκον στο μητρώο του TLD .eu. Βάσει του κανονισμού επιβάλλεται διαβούλευση του μητρώου με τα ενδιαφερόμενα μέρη σχετικά με την αρχική πολιτική καταχώρισης. Στην αιτιολογική σκέψη 21 του

κανονισμού αποσαφηνίζεται ότι στα ενδιαφερόμενα μέρη περιλαμβάνονται, εκτός από τις δημόσιες αρχές, επιχειρήσεις, οργανισμοί και φυσικά πρόσωπα. Στην πρόσκληση εκδήλωσης ενδιαφέροντος για την επιλογή του μητρώου για τον TLD .eu, ζητήθηκε από τουςποψήφιους να παράσχουν πληροφορίες σχετικά με τα σκοπούμενα μέτρα για την αποτελεσματική προώθηση του TLD .eu.

Η διαφορά στις αιτήσεις για ανώτατο τομέα .eu όσον αφορά μη κερδοσκοπικούς ή κερδοσκοπικούς φορείς.

Στο μητρώο θα ανατεθεί η οργάνωση, η διοίκηση και η διαχείριση του TLD .eu. Στον κανονισμό προβλέπεται ότι το μητρώο επιβάλλει τέλη, τα οποία σχετίζονται άμεσα με το κόστος που ανακύπτει, ενώ η Επιτροπή εξασφαλίζει τα μέσα ελέγχου της διαχείρισης του TLD .eu, συμπεριλαμβανομένης της τιμολογιακής πολιτικής του.

(1) http://europa.eu.int/information_society/topics/telecoms/internet/page2/text_en.htm.

(2) http://europa.eu.int/information_society/topics/telecoms/internet/eu_domain/index_en.htm.

(3) ΕΕ C 208 της 3.9.2002.

(4) http://europa.eu.int/information_society/newsroom/press_services/contact/text_en.htm.